Վարնի Փարքս

**Վարնի Փարքս** (), ), ավստրալիացի քաղաքագետ և ճարտարապետ, 1885 թվականի սեպտեմբերի 24-ից մինչև 1913 թվականի նոյեմբերի 6-ը բազմիցս եղել է Նոր Հարավային Ուելսի Օրենսդիր ժողովի անդամ և նահանգի տարածքում մի շարք ճարտարապետական կառույցների հեղինակ է: Նոր Հարավային Ուելսի վարչապետի և Ավստրալիա պետության հիմնադիր հայր՝ Հենրի Փարքսի որդին է:

## Վաղ տարիներ
Վարնի Փարքսը ծնվել է 1859 թվականի հունիսի 4-ին Սիդնեյի արվարձան՝ Ռայդում, Ավստրալիա պետության հիմնադիր հայր՝ Հենրի Փարքսի և նրա կնոջ՝ Կլարինդա Վարնիի ընտանիքում: 1873-1877 թվականներին սովորել է Լոնդոնի թագավորական քոլեջում (այս ուսուցումն արժեր 1400 ֆունտ ստեռլինգ)՝ միաժամանակ աշխատելով Նոր Հարավային Ուելսի բանկում:

Քոլեջն ավարտելուց հետո ընդունվել է պետական ծառայության և 1879 թվականի հունվարին նշանակվել է գաղութային ճարտարապետության բյուրոյում: Այնտեղ աշխատել է մեկ տարի, հեռացվել է՝ դառնալով հայտնի ճարտարապետ՝ Կառլ Հենրի Էդմունդ Բլեքմանի գործընկերը, որի հետ 1883 թվականի մարտի 31-ին ընդունվել է Ավստրալիայի ճարտարապետների ինստիտուտ՝ Ավստրալիայի ճարտարապետների պրոֆեսիոնալ մարմին:

## Խորհրդարանական կարիերա
Վարնի Փարքսը 1885 թվականի սեպտեմբերի 24-ին իր ազատ առևտրային կուսակցությունից ընտրվել է Նոր Հարավային Ուելսի խորհրդարանի լրացուցիչ ընտրություններին՝ հոր հետ միասին: 1888 թվականի մարտին հրաժարական է տվել՝ 1891 թվականի հունիսին նորից վերադառնալու նպատակով: 1895 թվականին Վարնին տեղեկացրել է իր սնանկության մասին և ստիպված էր հրաժարական տալ այն ժամանակ գոյություն ունեցող կանոններով, սակայն նույն թվականին իր պաշտոնում վերընտրվել է: Նա ներկայացրել է ազատ առևտրի կուսակցությունը և հոր մահից հետո ընդհուպ մինչև 1900 թվականը, իսկ 1907 թվականից մինչև 1913 թվականի նոյեմբերի 6-ը եղել է լիբերալների կուսակցության անդամ, որից հետո լքել է խորհրդարանը:

Խորհրդարանում աշխատելու ընթացքում Վարնին եղել է հասարակական աշխատանքների մշտական խորհրդարանական հանձնաժողովի նախագահը: 1894-1896 թվականներին խորհրդարանի մեկ այլ անդամի՝ Ռոբերտ Հիքսոնին մեղադրել է կոռուպցիայի և անիրազեկության մեջ, որի պատճառով թագավորական հատուկ հանձնաժողով է հրավիրվել, որը, սակայն, ապացույցներ չի գտել: 1898 թվականի օգոստոսից մինչև 1899 թվականի սեպտեմբերը եղել է Ջորջ Ռիդի նախարարության փոստատարը: Նա նաև կոռուպցիայի մեջ է մեղադրել պարոն՝ Արթուր Գրիֆիտին, որը նույնպես արդարացվել է թագավորական հանձնաժողովի կողմից:

## Ճարտարապետի և կառույցի կարիերա
Փարքսի ներկայացրած առաջին նախագիծն անհաջող է եղել. դա խորհրդարանի նոր շենքի նախագիծն էր, որը մերժվել է: Ջեյմս Բուլի համահեղինակությամբ 1894 թվականին նա երկու շենք է կառուցել Ավստրալիայի բանկերի համար. մեկը՝ նեոռոմանական ոճով, մյուսը՝ դասական ֆեդերացիայի համար: Բացի այդ Փարքսի և Բլեքմանի համահեղինակությամբ կառուցվել են Էքսկերնվիլի պետական դպրոցը (1883 թվական), Ստենվորտի դպրոցը Սիդնեյում (1884-1886 թվականներ) և «Hazeldean» ամառանոցը (1898-1901 թվականներ): 1894 թվականին Վարնին վերափոխել է Սիդնեյի Սուրբ Հակոբ եկեղեցու մի մասը՝ կառուցելով նրա համար նոր սայրաձողեր, սյունավոր անդաստակ և սկլեպ, միևնույն ժամանակ, պատվերը կատարելիս հիմնական խնդիրն այն էր, որ վերանորոգման հետքերը տեսանելի չլինեն, այդ պատճառով Վարնին օգտագործել է նույն հին պղինձը, որն օգտագործվել է շենքի կառուցման մեջ: Դրանից բացի Փարքսը նախագծել է Վուլոնգոնգ քաղաքի հուշահամալիրը:

Այն կառուցվել է 1893 թվականին ավստրիալիացի ձեռնարկատեր՝ Ջորջ Ադամսի համար, «Marble bar» հյուրանոցը հետազոտողները համարել են Փարքսի ամենահաջողված նախագիծը:

Այս բոլոր շենքերը ներառվել են Ավստրալիայի մշակութային ժառանգության ցանկի մեջ:
աջից|մինի|Փարքսների ընտանեկան գերեզմանները Ֆոլկոնբրիջ գերեզմանատանը

## Ընտանիք
Վարնին երկու անգամ ամուսնացել է: Առաջին անգամ ամուսնացել է 1883 թվականի մարտի 21-ին Մերի Մյուրեյի հետ, պրեսբիտերական եկեղեցում: Նորապսակները միասին ապրել են ընդամենը հինգ ամիս, որից հետո Մերին մահացել է: Այնուհետև երկրորդ անգամ Փարքսը ամուսնացել է 1884 թվականի դեկտեմբերի 24-ին քրոջ՝ Մերի Իզաբելլայի հետ, Լիվերպուլ քաղաքում: Ընտանիքը հաճախ իր բնակության տեղը փոխել է: Այդ ամուսնության ժամանակ Փարքսներն ունեցել են 5 երեխա: Չնայած դրան, ամուսնությունը չէր կարելի հաջող անվանել, քանի որ Փարքսը 1902 թվականի դեկտեմբերին փորձել է բաժանվել կնոջից՝ մեղադրելով նրան դավաճանության մեջ: Բայց նույն տարվա վերջին՝ դատավարության ժամանակ, նրանք հաշտության համաձայնության են եկել և մնացել միասին ապրելու՝ մինչև Վարնիի մահը:

## Կյանքի վերջին տարիներ և մահ
Վարնին կյանքի վերջին տարիները անցկացրել է որպես ճգնավոր՝ չզբաղվելով գործերով և հաճախ տեսնվելով միայն ընտանիքի հետ: Նա հիմնականում զբաղվել է երկրաբանությամբ: 1935 թվականի մայիսի 14-ին Փարքսը մահացել է իր տանը՝ Գլեյդսվիլում (Սիդնեյի արվարձան)՝ մենակ թողնելով կնոջն ու երեք երեխաներին (ծնված հինգ երեխաներից երկուսը մահացել են դեռ մանուկ հասակում), որոնք թաղված են իրենց հոր և մոր կողքին՝ Ֆոլկոնբրիջ վայրում, Կապույտ լեռներում:

## Պատկերասրահ

Պատկեր:(1)Bank_of_NSW_Broadway_Sydney-4.jpg|Դասական ոճով բանկ՝ ֆեդերացիայի համար, Սիդնեյ
Պատկեր:1Bank_Of_NSW1.JPG|Նեոռոմանական ոճով բանկ, Սիդնեյ
Պատկեր:(1)Erskineville_Public_School-2.jpg|Էքսկերնվիլի պետական դպրոց, Սիդնեյ
Պատկեր:Stanmore_Public_School.JPG|Ստենվորտի դպրոցը, Սիդնեյ
Պատկեր:1_St_James_i.JPG|Սուրբ Հակոբի եկեղեցի, Սիդնեյ
Պատկեր:Hazeldean-2.jpg|Hazeldean, Սիդնեյի արվարձան 


## Գրականություն
* 

## Ծանոթագրություններ

Կատեգորիա:Ճարտարագետներ
Կատեգորիա:Ճարտարապետներ այբբենական կարգով